
Es citen 7 espècies de crustacis decàpodes capturades als fons sublitorals de 
l'illa de Mallorca. Destaca un exemplar del genère Caridion (Hippolytidae), que 
representa la primera cita d'un adult d'aquest gènere per a totes les costes de 
la peninsula Ibèrica i Balears. També es citen per primera vegada al mar Balear, 
o s'hi confirma la seva presència, Pandalina brevirostris, Periclimenes saggitifer. 
Latreillia elegans i Paractaea monodi. Finalment es figuren i comenten alguns 
aspectes taxonòmics d'Heterocrypta maltzami var. marionis (Parthenopidae) i 
Monodaeus guinotae (Xanthidae). les dues espècies rares i molt poc citades a la 
Mediterrània occidental. 

SOME INTERESTING SPECIES OF CRUSTACEA DECAPODA FROM THE 
BALEARIC ISLANDS (CRUSTACEA DECAPODA). Seven species caught in the 
sublitoral bottom of the island of Mallorca, are cited. It is remarkable one 
specimen of the genus Caridion (Hippolytidae) as it is the first time than an adult 
has been cited for the coasts of both the Iberian Peninsula and the Balearics. 
They are also cited for the very first time in the Balearic sea —or, at feast, their 
presence is confirmed- the following species: Pandalina brevirostris, Periclimenes 
saggitifer, Latreillia elegans and Paractaea monodi. Finally, some taxonomical 
aspects of Heterocrypta maltzami var. marionis (Parthenopidae) and Monodaeus 
guinotae (Xanthidae) are drawn and commented, both species being rare and 
seldom cited for the Western Mediterranean. 

La fauna de crustacis decapodes aquest grup zoològic en el mar Balear 


que habita les aigües de l'arxipèlag 
balear és bastant ben coneguda. Tota 
la bibliografia faunística referent a 


ha estat compilada per Garcia i Massutí 
(1987) i posteriorment diverses notes i 
treballs, especialment de caire faunístic, 

han anat ampliant i corregint aquest 
catàleg (Garcia i Gracia, 1988, Pretus, 
1990; Corbera et al.,1993, Garcia, 
1994). Algunes espècies recol.lectades 
pels autors o per altres col.laboradors 
en aquests darrers anys no han estat, 
per una o altra raó, incloses dins cap 
publicació i es presenten en el present 
article a fi d'incrementar el catàleg 
faunístic d'aquest grup a les nostres 
illes. Algunes d'aquestes espècies són 
bastant rares i hi ha poques citacions a 
la literatura carcinològica de la Mediter- 
rània occidental essent la seva presèn- 
cia local interessant per al coneixement 
de la seva distribució en aquesta mar. 
Altres són comunes a les costes conti- 
nentals però mai havien estat assenya- 
lades a les costes insulars de Balears 
o de Mallorca. 


Tot el material es conserva en la col- 
.lecció dels autors depositada al Museu 
Balear de Ciéncies Naturals de Sóller. 


Llista sistemática 


Subordre EUKYPHIDA Boas, 1880 
Infraordre CARIDEA Dana, 1852 
Família Palaemonidae Rafinesque, 1915 


Periclimenes sagittifer (Norman, 1861) 

Material: entre Cales de Mallorca i 
Punta de n'Amer, prof. 67-78 m, algues, 
29-XII-1988, 1 ex., F. Gracia leg.; entre 
Punta de n'Amer i Porto Colom, 72 m, 
algues, 29-XIl-1988, 2 ex., F. Gracia leg. 

Observacions. Segons Zariquiey- 
Álvarez (1968), P. sagittifer és rela- 
tivament abundant a les costes de 





Figura 1 Caridion sp. 

Catalunya. A les Balears hi ha només 
una citació al nord d'Eivissa, a un 
treball divulgatiu (Debelius, 1983). 
Aquesta espècie és comensal d'anè- 
mones dels gèneres Anemonia, 
Condylactis i Cibrinopsis (Smaldon, 
1993). 


Família Hippolytidae Dana, 1852 


Caridion sp. (Fig. 1) 

Material: badia de Pollença, 54 m, 
coral.ligen, 26-V-1985, 1 mascle, C. 
Massutí leg. 

Observacions. El gènere Caridion 
està representat a l'oceà Atlàntic per 
dues espècies: C. steveni Lebour, 1930 
i C. gordoni (Bate, 1858) ambdues de 
l'Atlàntic nord-oriental (Smaldon, 1993). 
La segona també ha estat citada de 
l'Atlàntic. occidental (Williams, 1984; 
Squires, 1990). A la mar Mediterrània hi 
ha citacions de diferents autors 
referides totes a C. steveni , encara 
que en la majoria d'elles es tracta 
només de larves al plàncton. Aquest és 
el cas de les úniques citacions que hi 
ha a aigues ibèriques (Vives, 1966). 
Ledoyer —(1968,1969) esmenta la 
presència d'adults de C. steveni a les 
coves submarines de la Provença (SE 
de França), tot dibuixant exemplars molt 
semblants al que es figura en aquest 
treball. A fi de facilitar futures identifi- 
cacions donam una breu descripció de 
l'exemplar. 

Descripció de l'exemplar. El rostre 
és quasi recte, lleugerament excavat, i 
més llarg que el cefalotòrax, sobre- 
passant el peduncle antenular i arribant 
al mateix nivell que l'escafocerita. Té 
sis dents a la seva banda superior, un 
dels quals és preorbitari, un altre 


supraorbitari i els demés postorbitaris. 
Banda inferior del rostre amb dues 
dents. El solc orbitari és profond. Espi- 
na antenal molt aguda i forta assolint 
tres quarts de la llargària del peduncle 
ocular. Estilocerita afuada, assolint al 
quart basal del segon artell del pedun- 
cle antenular. Tercers maxil.lipedes 
llargs amb els artells distals sobrepas- 
sant de molt l'extrem anterior de l'esca- 
focerita. El primer parell de pereiopodis 
amb els dàctils molt corbats i finament 
pectinats. Els dits són més llargs que la 
porció palmar. Estan molt excavats del 
seu costat extern i proveits de flocs de 
sedes llargues, subapicalment i al llarg 
de la meitat apical. El carpus, curt i 
subtriangular, està armat al seu extrem 
distal inferior d'una forta espina. El 
segon parell té els quelipedes més 
estrets, entrecreuats apicalment. També 
són molt corbats i amb els dàctils 
quasi el doble de llargs que el corres- 
ponent propodi. El carpus està subdi- 
vidit en dos artells per una articulació 
obliqua, essent l'apical més curt que el 
basal. El pleon és més llarg que el 
doble del pereion (sense el rostre). Una 
dent a l'extrem posterior de la quarta 
pleura. Quinta pleura proveida al seu 
extrem posterior d'una dent aguda i 
llarga. 


Consideracions taxonòmiques. L'ú- 
nic exemplar que hem pogut estudiar, 
presenta caràcters intermedis entre les 
dues espècies atlàntiques i planteja un 
problema de difícil resolució fins que no 
es disposi de més material (tant atlàntic 
com mediterrani) per poder efectuar una 
comparació directa i establir, en el seu 
cas, el grau de variabilitat existent. 
Caridion sp. s'assembla a C. steveni 

per la forma del rostre i dels quelipedes 
dels primers pereiopodis, però la llar- 
gària relativa dels tercers maxil.lipedes, 
sobrepassant àmpliament l'escafocerita, 
l'acosten molt més a C. gordoni. El 
conjunt dels altres caràcters morfològics 
observats la separen encara més de les 
dues espècies anteriors. Els exemplars 
identificats a la Provença són molt 
semblants al de Mallorca i la nostra 
Opinió és que la seva adscripció a C. 
steveni és errònia. 


Família Pandalidae Dana, 1852 


Pandalina brevirostris (Rathke, 1843) 

Material: entre Porto Colom i Cala 
Murada, 77-113 m, 26-1X-1988, 1 ex., 
F. Gracia leg., entre Cap Blanc i 
Mitjorn, 61-72 m, coral.ligen, 17-X1-1988, 
3 ex., F. Gracia leg.; entre Cales de 
Mallorca i Punta de n'Amer, 67-78 m, 
algues, 29-X11-1988, 1 ex., F. Gracia 
leg.; entre Punta de n'Amer i Porto 
Colom, 72 m, algues, 29-X11-1988, 1 
ix. F. Gracia leg.; entre Punta Regana 
' Sud de Cap Blanc, 63-69 m, 
coral.ligen, 3-11-1989, 1 f. ovigera, F. 
Gracia leg. 

Observacions. Espècie molt abun- 
dant a la costa catalana (Zariquiey- 
Álvarez, 1968). Fins al moment no s'ha- 
via citat a les costes de les Balears. 


Subordre REPTANTIA Boas, 1880 
Infraordre BRACHYURA Latreille, 1803 
Secció ARCHAEOBRACHYURA Guinot, 
1977 

Familia Latreiliiidae Stimpson, 1858 


Latreillia elegans Roux, 1830 
Material: davant el Morro des 
Capeilans {NO de Mallorca), 31-VIII- 


1988, 1 mascle, tresmall entre 30 i 40 
m, J. Arbona leg., entre s'lllot i Cala 


s'Algar (E de Mallorca), 60-80 m, 
algues, 24-X-1988, 1 f. ovig., 2 f., F. 
Gracia leg. 

Observacions. Aquesta espècie 


només ha estat citada en una ocasió 
en aigues mediterrànies ibèriques 
(Zariquiey-Alvarez, 1968), concretament 
a les costes catalanes, i és tradicio- 
nalment considerada com a extrema- 
dament rara per diversos autors. Els 
exemplars de Balears s'han capturat a 
molta menys fondària que els de les 
costes catalanes, on no fa molt aquesta 
espècie ha tornat esser recol.lectada en 
una pesca efectuada a 357 m (Abelló, 
in litt). La seva àrea de distribució 
coneguda va des de Portugal fins a les 
illes del Cap Verd, i també és coneix 
de les Açores i de la Mediterrània 
(Williams, 1982). Les poblacions de 
l'Atlàntic occidental han estat incloses 
dins una nova espècie, L. manningi, per 
Williams (1982). 


Secció EUBRACHYURA de 
Laurent, 1980 
Familia Xanthidae MacLeay, 1838 


Saint 


Monodaeus cf. guinotae Forest, 1976 
(Fig. 2) 

Material: davant les costes de 
Sóller, NO Mallorca, 1-VII1-1983, en 
tresmalis calats a 200 metres de 
fondaria, 1 mascle, J. Arbona leg.; tres 
exemplars més de la mateixa proce- 
déncia sense data de captura. 

Observacions. Monodaeus guinotae 
és un petit xàntid descrit per Forest 
(1976), primerament citat pel mateix 
autor als fons batials de les Balears 
sota el nom de Micropanope sp. 

Fig. 2. Monodaeus cf. guinotae. 


(Forest, 1965). Es tracta d'una espècie 
molt poc citada des de la seva 
descripció, tot i que ja es coneguda de 
tota la Mediterrània amb l'única 
excepció de la Mar Negra (Türkay i 
Koukouras, 1988; d'Udekem d'Acoz, 
1994; Stevcic i Galil, 1994). 

Així i tot M. guinotae és una 
espècie molt mala d'identificar ja que és 
molt propera a M. couchi. Türkay i 
Koukouras (1988) donen notes 
complementàries a la seva diagnòsi. 

Guinot i Macpherson (1988) 
expressen l'opinió que l'estatus de 
Monodaeus guinotae, espècie de la qual 
hi ha molts pocs exemplars en 
col.leccions científiques, necessitaria 
esser reconsiderat, en el marc d'una 
revisió de conjunt del gènere que, de 
moment, no s'ha duit a terme 
(Macpherson, com. pers.). 


Consideracions taxonòmiques. Els 
exemplars que atribuim amb dubtes a 
M. quinotae són petits (10 mm 
d'amplària del pereion a l'altura de la 
darrera dent anterolateral) i tenen, igual 


que el tipus, un aspecte més gràcil i la 
closca més hexagonal que M. couchi. 
Així i tot, tots els exemplars estudiats 
difereixen del tipus per la presència de 
crestes a l'endostoma. 


Paractaea monodi Guinot, 1969 (fig. 3) 

Material: Porto Colom, 1 m, roques, 
sense data de recol.lecció (1989), 1 
mascle, F. Gracia leg.; Sa Foradada, 1- 
X-1995, 3 ex., R. Landreth leg. 

Observacions. Espècie citada en 
alguna ocasió de les Balears 
Concretament hi ha citacions de Menor-- 
ca baix el nom d'Actaea rufopunctata 
(Castelló et al., 1987) i de Cabrera 
(Corbera et al., 1993). Citada, només 
localment, a les costes mediterrànies i 
atlàntiques del sud i sud-est de la pe 
nínsula Ibèrica (García-Raso i Barrajón, 
1982: Garcia-Raso, 1984). 


Familia Parthenopidae MacLeay, 1838 
Heterocrypta maltzami var. marionis 


A. Milne Edwards i Bouvier, 1900 (Fig 
4) 

Fig. 3. Paractaea monodi. 


Material: entre Porto Colom i Cala 
Murada, 77-113 m, algues, 26.1X.1988, 
1 m., F. Gràcia leg. 

Observacions. Les dues espècies 
nominals d'Heterocrypta presents a 
l'Atlàntic oriental i a la Mediterrània, H. 
maltzami Miers i H. marionis A. Milne 
Edwards, han estat considerades sinò- 
nimes per diferents autors , ja com a 
subespècies diferenciades d'H. maltzami 
(A. Milne-Edwards i Bouvier, 1900), o 
com a simples varietats geogràfiques 
(Bouvier, 1940). Manning i Holthuis 
(1981) mantenen però la separació es- 
pecífica comentant que la pobresa del 
material existent no permet una opinió 
definitiva al respecte. Miranda (1933) 
també cita H. marionis a les Balears. 


Consideracions taxonòmiques. 
Bouvier (1940) és l'únic autor que llista 
en forma de taula les diferències 
morfològiques existents entre la forma 


típica i la varietat marionis. El nostre 
exemplar presenta un rostre agut i 
horitzontal amb una punta ben diferen- 
ciada, lleugerament tridentada als seus 
bords, una de les característiques més 
conspícues d'aquesta varietat segons 
l'esmentada taula de Bouvier (1940). 
Les altres característiques per diferen- 
ciar les dues formes, i.e. presència d'un 
petit tubèrcul a la cara inferior del 
meropodi dels tercers maxil.lípedes, for- 
ma més ampla dels bords latero- 
posteriors, etc., no s'han observat. Es 
tractaria doncs d'un exemplar amb 
caracerístiques intermedies entre les 
dues formes la qual cosa reforça la 
hipòtesi que es tracta d'una mateixa 
espècie amb un considerable grau de 
variabilitat geogràfica. Altres exemplars 
capturats a les costes catalanes en el 
transcurs dels darrers anys també han 
estat classificats dins la mateixa varietat 
(Abelló, in litt.), així que sembla que els 

Fig. 4. Heterocrypta maltzami var. marionis. 


exemplars de la Mediterrània nord-occi- 
dental presenten una certa homogenei- 
tat morfològica. En canvi els exemplars 
del SE de la península Ibèrica per- 
tanyen a la forma típica (cfr. Garcia- 
Raso, 1984, Garcia-Raso et al., 1987). 


Aspectes faunístics i biogeogràfics 


Les espècies que es citen al 
present article tenen un interès divers 
baix del punt de vista biogeogràfic. 
Pandalina brevirostris i Periclimenes 
sagittifer són dues espècies d'àmplia 
distribució atlanto-mediterrània, arribant 
ambdues fins a Noruega, cap al nord, i 
fins a l'Adriàtica dins la Mediterrània. 
Només la primera espècie es coneix 
també de les costes atlàntiques del 
Marroc. 

Cas a part i ben interessant és la 
presència de Caridion sp. a la mar 
Balear. Ja hem dit que aquest gènere 
només s'ha citat a la Mediterrània, en 
estat adult, a les costes del SE francès 
i determinat com C. steveni (Ledoyer, 
1968). Si aquesta adscripció sistemàtica 

fos vàlida, la qual cosa no concorda 


amb l'estudi de l'exemplar de Mallorca, 
es tractaria d'una població mediterrània 
relicta, ja que les espècies europees de 
Caridion tenen el seu límit més meridio- 
nal conegut al nord del Golf de Biscaia 
(Smaldon, 1993, Lebour, 1930, Remp, 
1910). Es tractaria d'una distribució si- 
milar a la del crangònid Pontophilus 
norvegicus (Abelló i Valladares, 1985). 
Si, com pareix, es tracta d'una espècie 
diferenciada podria tenir el seu origen 
en antigues poblacions d'una de les 
dues espècies atlàntiques amb distri- 
bució molt més àmplia que l'actual. 
Pel que fa als braquiúrs, Latreillia 
elegans és una espècie que és rara a 
tota la seva àrea de distribució i que 
pertany al grup temperat-calent-tropical 
proposat per Almaça (1985a, 1985b), el 
que agrupa més espècies mediterrànies 
ibèriques. El mateix succeeix amb Pa- 
ractaea monodi, que també és cone- 
guda de tota la conca mediterrània i 
pertany al mateix grup d'espècies. Mo- 
nodaeus guinotae és encara una espè- 
cie mal coneguda ja que hi ha molt po- 
ques citacions. Primerament havia estat 
considerada un endemisme mediterrani 
però darrerament també s'ha recol.lectat 
a l'Atlàntic oriental (Garcia-Raso, 1992, 
1996; cfr. Stevcic i Galil, 1994). Final- 
ment Heterocrypta maltzami var. mario- 
nis, considerada com una espècie dife- 
rent per Manning i Holthuis (1981), pre- 
senta un problema encara no resolt 
degut a l'escàs material disponible d'a- 
questa varietat. H. maltzami var. mario- 
nis viu a les regions més septentrionals, 
tant de l'Atàntic com de la Mediterrània, 
en aigues més fredes i profondes que 
la forma típica. El tipus de H. marionis 
prové de Toulon, al Mediterrani francès, 

i aquesta varietat també ha estat 
trobada al golf de Gascunya i a les 
Açores (Bouvier, 1940). Els exemplars 
estudiats a les costes de Màlaga per 
Garcia-Raso (1984) pertanyen a la for- 
ma típica i, com els exemplars de l'oest 
d'Àfrica, també han estat capturats en 
aigues poc profondes (20-22 m). 

Amb la petita aportació d'aquest 
article el nombre d'espècies citades a 
les aigues de Balears puja a 210 (71 
Natantia, 16 Macrura Reptantia, 36 
Anomura i 87 Brachyura). Així i tot, 
algunes espècies esmentades en la lite- 
ratura com a presents a la mar balear 
i recollides per Garcia i Massutí (1985), 
haurien d'esser eliminades d'aquest 
catàleg. Aquest seria el cas d'espècies 
que actualment hom considera que no 
viven a la Mediterrània com Callianassa 
subterranea o Pagurus bernhardus. 

